หนังหัวผมลอกอ่ะครับ มีอาการคันบ้างในบางที ผมก็แกะมันบ้าง มีแผลเป็นจุดๆครับ พอผมโกนหัวปรากฏว่าหนังศรีษะบริเวณที่เป็นมีสีขาวอ่ะครับ ตอนแรกผมไม่เป็นพอเปลี่ยนยาสระผมมันก็เริ่มคันๆแต่คิดว่าอาจจะแค่รู้สึกไปเองพอโกนหัวมาปรากฏว่าหนังศรีษะมีสีขาว แล้วก็มีแผ่นๆเกาะอยู่ มีแผลเป็นจุดๆ อยากทราบว่าผมเป็นอะไรหรือเปล่าครับ
สวัสดีค่ะ แผ่นสีขาวหรือสะเก็ดสีขาวที่พบบนหนังศีรษะ คือรังแคซึ่งเกิดจากการหลุดลอกของเซลล์ผิวหนังชั้นบนสุด โดยปกติแล้ววงจรชีวิตของเซลล์ผิวหนังจะมีการแบ่งตัวจากเซลล์ผิวหนังชั้นล่างและค่อยๆ เคลื่อนไปยังชั้นบนสุดแล้วค่อยๆ หลุดลอกออกไป ซึ่งเราจะมองไม่ค่อยเห็นด้วยตาเปล่า วงจรนี้ใช้เวลาประมาณ 28 วัน แต่หากวงจรนี้เกิดเร็วกว่าปกติ ทำให้มีการหลุดลอกของเซลล์ผิวหนังปริมาณมากจนมองเห็นได้ด้วยตาเปล่า โดยจะเห็นเป็นแผ่นๆ สีขาวบนหนังศีรษะ หากมีอาการคันร่วมด้วย การเกาก็จะยิ่งทำให้สะเก็ดหลุดลอกมากขึ้น และหากไปแกะก็ย่อมทำให้เกิดแผลได้ดังที่ทำอยู่ค่ะซึ่งสาเหตุของการเกิดรังแคดังกล่าว ได้แก่1.การแพ้สารเคมีต่างๆ เช่น ยาสระผม ครีมนวดผม สเปรย์ เจลแต่งทรงผม เป็นต้น2. โรคผิวหนังอักเสบ seborrheic dermatitis นอกจากจะเป็นที่หนังศีรษะแล้ว มักพบที่คิ้ว ขาหนีบ รักแร้ หรือบริเวณข้างจมูกผิวหนังบริเวณที่เป็นจะมัน แดง และเป็นสะเก็ด3. การติดเชื้อราบนหนังศีรษะ (tinea capitis) หรือโรคกลาก โดยจะอาการคัน และอาจทำให้ผมร่วงเป็นหย่อมได้4. โรคสะเก็ดเงินเป็นโรคผิวหนังอักเสบเรื้อรังชนิดหนึ่ง สะเก็ดบนหนังศีรษะมักรุนแรง ทำให้เกิดอาการคันและผิวหนังตกสะเก็ด เกิดได้กับผิวหนังทั่งตัว รวมถึงเล็บนิ้วมือและนิ้วเท้า5.ผิวและหนังศีรษะแห้งหนังศีรษะแห้งอาจทำให้มีเกล็ดผิวหนังคล้ายรังแค แต่จะมีขนาดเล็กและมีความมันน้อยกว่า6.สระผมน้อยเกินไปหากไม่ได้สระผมเป็นประจำ อาจทำให้น้ำมันและเซลล์ผิวหนังที่ตายแล้วก่อตัวจนทำให้เกิดเป็นรังแคได้7.เชื้อรามาลาสซีเซีย (Malassezia)ปกติเชื้อราชนิดนี้จะอาศัยอยู่ที่หนังศีรษะอยู่แล้ว แต่หากมีจำนวนมากเกินไปจะทำให้การผลัดเซลล์ผิวหนังที่เร็วกว่าปกติได้ ปัจจัยที่ทำให้เชื้อราชนิดนี้มีจำนวนเพิ่มขึ้น ได้แก่ อายุ ฮอร์โมนและความเครียดหากไม่เคยเป็นมาก่อน และมีอาการหลังจากที่ได้เปลี่ยนยี่ห้อยาสระผม จึงอาจเป็นไปได้ว่าเกิดจากการแพ้หรือระคายเคืองจากยาสระผมนั้น ดังนั้นควรหยุดใช้ยาสระผมยี่ห้อนั้น และกลับมาใช้ยาสระผมยี่ห้อเดิมที่เคยใช้ หรือใช้ชนิดที่มีความอ่อนโยน และงดการใช้ผลิตภัณฑ์บนหนังศีรษะต่างๆ ไปก่อน เช่น เจล สเปรย์หลีกเลี่ยงการเกา ไม่ใช้หวีที่ซี่มีความแหลม ควรใช้หวีซี่อ่อนนุ่ม หากอาการไม่ดีขึ้น ควรไปพบแพทย์เพื่อหาสาเหตุอื่นๆ ดังที่กล่าวไปค่ะ